**PROGRAMI I TRAJNIMIT PËR PERSONELIN E BURGUT TË GRAVE**

Programi i trajnimit të personelit që punon në burgun e grave ka për qëllim ngritjen e kapaciteteve profesionale dhe personale, për të përmbushur objektivat e trajtimit, mbështetjes dhe rehabilitimit të grave të dënuara dhe në pritje të gjykimit. Rekomandimi i Këshillit të Europës 2006(2) mbi rregullat e burgjeve përcakton se një burg duhet të menaxhohet në një kontekst etik i cili njeh detyrimin për ti trajtuar të gjithë të burgosurit me humanizem dhe respekt ndaj dinjitetit njerëzor. Për më tepër, stafi i burgjeve duhet të funksionojë me standarte të larta profesionale dhe personale. Për këtë qëllim, menaxhimi i burgjeve duhet te sigurojë që nëpërmjet karrierës së tyre, i gjithe stafi të mbajnë dhe përmirësojnë njohuritë dhe kapacitetet e tyre profesionale, duke ndjekur kurse në shërbim të trajnimit dhe zhvillimit. Trajnimet për të gjithë stafin duhet të përfshijnë standartet dhe udhëzimet mbi të drejtat ndërkombëtare dhe rajonale të njeriut.

Nga ana tjetër, Rezoluta e Parlamentit Europian mbi situatën e veçantë të grave në burgje dhe ndikimin e burgimit të prindërve, në jetën sociale dhe familjare thekson faktin se stafi i burgjeve duhet të trajnohet në mënyrë te përshtatshme dhe të ketë vetëdijen e mjaftueshme sa i përket mundësive të barabarta dhe nevojave specifike si të grave të burgosura.

Krahas temave bazë, programi është i përditësuar me informacion të ri, si ndryshimet në ligjet për administrimin e drejtësisë për gratë dhe rekomandimet e organizatave të pavarura monitoruese të sistemit të burgjeve dhe paraburgimeve të kohëve të fundit. Gjatë trajnimeve, programi do të përmirësohet dhe përshtatet vazhdimisht sipas nevojave të stafit dhe përformancës së institucionit.

Linjat kryesore të programit, janë sipas tabelës që vijon:

|  |  |  |
| --- | --- | --- |
| **Nr.** | **Tema** | **Orët** |
| **1.** | **Iniciativat kryesore ndërkombëtare për mbrojtjen e të drejtave të grave.**   1. Deklarata Universale për të Drejtat e Njeriut (UDHR) 2. Konventa e OKB mbi eliminimin e të gjitha formave të diskriminimit kundër gruas (1979). 3. Deklarata e KB mbi eliminimin e dhunës kundër grave (1993). Konferenca e Pekinit mbi dhunën kundër grave (1995) 4. Rregullat e UN per trajtimin e grave te burgosura dhe masat e tjera jo me burgim per grate ne konflikt me ligjin (rregullat e Bankokut) miratuar nga Ansambleja e Pergjithshme e UN ne vitin 2010 5. Iniciativat kryesore të Këshillit të Evropës  dhe të BE    1. Konferenca Ministrore Europiane mbi barazinë midis grave dhe burrave    2. Rekomandimi (2002) 5 i Komitetit të Ministrave për Shtetet anëtare mbi Mbrojtjen e grave ndaj dhunës.    3. Rezoluta e Parlamentit Evropian mbi situatën e grave në burgje dhe ndikimi i burgosjes së prindërve në jetën sociale dhe familjare (2008) | **4** |
| **2.** | **Të drejtat e grave në konflikt me ligjin në legjislacionin e Shqipërisë.**   1. Të drejtat dhe liritë themelore të sanksionuara në Kushtetutën e Republikës së Shqipërisë. 2. Pozita e gruas në konflikt me ligjin në Kodi penal dhe Kodi i Procedurës penale. Ndryshimet për dhunë gjinore. 3. Të drejtat e grave të dënuara dhe paraburgosura, të parashikuara në Ligjin nr.8328, datë 16.04.1998, i ndryshuar “Mbi të drejtat dhe trajtimin e të dënuarve me burgim. 4. Plani strategjik afatmesëm dhe afatgjatë i DPB, për mbrojtjen, trajtimin dhe riintegrimin e grave të dënuara. 5. Parimet e një trajtimi të përshtatshëm për gratë e dënuara dhe në proces gjykimi. | **4** |
| **3** | **Gratë e burgosura - përjashtimi social**   1. Faktorët që e nxisin gruan drejt krimit. 2. Përjashtimi social i grave :  * Dimensioni ekonomik, papunësia. * Faktorët social kulturor, shkalla e ulët e arsimit. * Përgjegjësitë familjare dhe prindërimi. * Dhuna gjinore.  1. Diskutime | **3** |
| **4** | **Pasojat psikologjike të burgimit tek gratë**   1. Pasojat psikologjike që vijnë nga institucionalizimi  * Varësia nga institucioni * Supervigjilence, mosbesim tek të tjerët, dyshim * Kontrolli emocional, distancë psikologjike * Tërheqja sociale dhe izolimi * Brendësimi i normave të kulturës së burgut * Vetvlerësim i ulët * Reagime të stresit post-traumatik nga burgimi  1. Probleme të Shëndetit Mendor 2. Atmosfera në një burg për gra 3. Fëmijët e grave të dënuara 4. Shërbimi shëndetësor dhe aktivitete të tjera mbështetëse 5. Përshtatja e sigurisë për gratë 6. Mundësitë për edukim, punësim dhe aktivitete kreative 7. Diskutime | **6** |
| **5** | **Parandalimi i dhunës gjinore dhe trajtimi i grave të dhunuara**   1. Kuadri ligjor mbi parandalimin e dhunës gjinore. 2. Steriotiotipet gjinore. Ekzistenca e stereotipeve gjinore dhe paragjykimeve (jashtë dhe brenda burgut). Implikimet negative qe stereotipet gjinore dhe paragjykimet kanë në GV. 3. Dhuna gjinore dhe agresioni. Fazat e dhunës. 4. Vëzhgime dhe përvojat me të burgosurat femra. 5. Aftësitë komunikuese dhe empathia. | **4** |
| **6** | **Zbatimi i programeve të trajtimit dhe rehabilitimit të grave në institucionet penale.**   1. Hyrje 2. Nevojat e veçanta të dënuarave 3. Parimet që përfshijnë vlerësimin të nevojave 4. Vlerësimi i nevojave me qëllim për trajtimin e grave në burg 5. Trajtimi dhe menaxhimi i të dënuarave 6. Programet e trajtimit me specifika gjinore 7. Rehabilitimi dhe ri-integrimi 8. Format efikase që ndihmojnë procesin e rehabilitimit deri në ri-integrim 9. Roli i ekipeve multidisiplinare në zbatimin e programeve mbështetëse. 10. Intervizion (punë në grup) | **8** |

*Konceptoi*

*Përgj.Sekt Përgatitjes, Arm, Emergj*

*K/Komisar Femi SUFAJ*

*Përgj.Sekt Social Blerta Doçi*

*Konfirmoi:*

*Drejtori i Policisë Nazmi Demirxhi*